Viti Levu

Ynys fwyaf Ffiji yn y Cefnfor Tawel yw Viti Levu. Mae'r boblogaeth tua 600,000, dwy ran o dair o holl boblogaeth Ffiji. Y brifddinas yw Suva, sydd hefyd yn brifddinas y wlad. Mae'r trefi eraill yn cynnwys Nadi, Lautoka, Ba a Sigatoka. Saif 64 km o'r ynys ail-fwyaf, Vanua Levu. Mae'n 146 km o hyd a 106 km o led, gydag arwynebedd o 10,338 km². Rhennir yr ynys yn ddwy gan gadwyn o fynyddoedd sy'n ymestyn o'r gogledd i'r de. Y copa uchaf yw Tomanivi (1,324 medr). Prif gynnyrch yr ynys yw siwgwr, tybaco a chotwm.